I september 1944 ble Balck overført fra 4. panserarmé i Polen til vestfronten for å lede armégruppe G, hvor han avløste general Johannes Blaskowitz, i regionen Alsace i Frankrike. Balck klarte ikke å stoppe den allierte fremrykkingen under general George S. Patton, og sent i desember 1944 ble han frabeordret armégruppe G og beordret til reserven. Ved inngripen av general Heinz Guderian ble Balck så overført til å kommandere den gjenetablerte 6. armé i Ungarn, som også hadde operasjonell kontroll over to ungarske arméer. Balcks enhet overga seg til det amerikanske XX korps i Østerrike, 8. mai 1945.